शनिवार को वेस्टर्न पेंसिलवेनिया में रिपब्लिकन कांग्रेसनल कैंडिडेट रिक सैकोन के पक्ष में चुनावी रैली को संबोधित करते हुए ट्रंप ने कहा, ”अगर मुझे लगा कि किम जोंग-उन के साथ बातचीत में प्रगति संभव नहीं है, तो मैं फौरन उसे छोड़ दूंगा.” हालांकि उन्होंने यह भी कहा कि उत्तर कोरिया शांति चाहता है और किम जोंग-उन के साथ उनकी ऐतिहासिक वार्ता सफल रहेगी. ट्रंप ने कहा कि उनको लगता है कि शांति स्थापित करने और दोनों देशों के बीच तनाव कम करने के लिए यह उपयुक्त समय है.